TOP ขยายสถานีจ่ายน้ำมันศรีราชา รองรับฐานลูกค้าที่สูงขึ้น
TOP ขยายสถานีจ่ายน้ำมัน ศรีราชา (ส่วนขยาย) รองรับฐานลูกค้าที่สูงขึ้น พร้อมจ่ายน้ำมันเพิ่มเป็น 15 ล้านลิตร/วัน ลุยใช้นวัตกรรมใหม่บริหารจัดการ
29 ส.ค. 2560

นายอธิคม เติบศิริ ประธานเจ้าหน้าที่บริหารและกรรมการผู้จัดการใหญ่ บริษัท ไทยออยล์ จำกัด (มหาชน) หรือ TOP เป็นประธานในพิธีเปิดสถานีจ่ายน้ำมันไทยออยล์ ศรีราชา (ส่วนขยาย) อำเภอศรีราชา จังหวัดชลบุรี เพื่อตอบสนองความต้องการและความพึงพอใจของลูกค้า รองรับอัตราการขยายตัวของลูกค้าที่สูงขึ้น
โดยสามารถจ่ายน้ำมันจากเดิม 10-12 ล้านลิตร/วัน เป็น 15 ล้านลิตร/วัน ด้วยการขยายหัวจ่ายน้ำมันจาก 10 หัวจ่ายเป็น 15 หัวจ่าย โดยมีการติดตั้งระบบ TAM (Terminal Automation Management) ซึ่งเป็นนวัตกรรมที่บริษัทคิดค้นขึ้น สามารถบริหารจัดการคิวของรถที่เข้ารับน้ำมันแบบอัตโนมัติและควบคุมระบบการจ่ายน้ำมันให้มีความถูกต้อง แม่นยำ รวดเร็ว และปลอดภัย
 